Il-Partit Nazzjonalista qal li l-Ministru Edward Zammit Lewis ma jistax jibqa' Ministru tal-Ġustizzja u jimplimenta r-rakkomandazzjonijiet tal-inkjesta pubblika dwar l-assassinju tal-ġurnalista Daphne Caruana Galizia, meta hu kien f'konfoffa ma' Yorgen Fenech, sid 17 Black. Ilbieraħ il-Kelliem Ewlieni tal-Partit Nazzjonalista Peter Agius, il-President għar-Riċerka Politika, Martina Caruana, u d-Deputat Karol Aquilina indirizzaw konferenza tal-aħbarijiet dwar dan. Huma spjegaw li Zammit Lewis wera li mhuwiex kapaċi jżomm id-distanza meħtieġa min-negozjanti li kellhom intenzjoni ta' korruzzjoni, xi ħaġa li qed jesiġu li ssir it-tliet imħallfin li kienu fil-Bord tal-inkjesta pubblika. Il-kelliema tal-PN sostnew li l-pożizzjoni ta' Zammit Lewis bħala Ministru m'għadhiex tenibbli, issa li sar magħruf li huwa żamm u ħa ħsieb ħbiberija kbira ma' Yorgen Fenech, li huwa wkoll akkużat b'kompliċità fl-assassinju tal-ġurnalista. Partit Nazzjonalista "Edward Zammit Lewis minn jeddu tħabbeb ma' Yorgen Fenech, tah l-appoġġ tiegħu fi żmien wara li kien sar magħruf li Yorgen Fenech huwa s-sid tal-kumpanija 17 Black. Sal-lum Edward Zammit Lewis għadu ma jara xejn ħażin li huwa ħabib kbir ta' Yorgen Fenech," issoktaw jgħidu. Dwar il-messaġġi bejn Fenech u Zammit Lewis "Hekk irid il-Laburist ġaħan, min jaqdih" – Edward Zammit Lewis Fl-aħħar jiem kien hemm diversi appelli għar-riżenja tal-Ministru. Ilbieraħ l-għaqda Repubblika għamlet konferenza tal-aħbarijiet fi spirtu ta' protesta b'dan l-appell. Dan wara li l-ġimgħa li għaddiet ġie ppreżentat dokument fil-qorti li żvela numru ta' messaġġi li għaddew fuq WhatsApp bejn Zammit Lewis u Yorgen Fenech. #td_uid_2_610a968fb894e .td-doubleSlider-2 .td-item1{background:url(https://cdn.newsbook.com.mt/wp-content/uploads/2021/08/04121428/WhatsApp-Image-2021-08-04-at-12.12.33-80x60.jpeg) 0 0 no-repeat}#td_uid_2_610a968fb894e .td-doubleSlider-2 .td-item2{background:url(https://cdn.newsbook.com.mt/wp-content/uploads/2021/08/04121443/WhatsApp-Image-2021-08-04-at-12.12.34-80x60.jpeg) 0 0 no-repeat} 1 minn 2 Miguela Xuereb Intant, ilbieraħ tfaċċaw żewġ billboards ironiċi tal-Partit Nazzjonalista, li jirreferu għall-messaġġi bejn Fenech u Zammit Lewis, li fihom Zammit Lewis irrefera għal-Laburisti li jridu jinqdew bħala Ġaħan. Fil-billboard jiġi kkwotat xi ħadd jgħid, "Prosit Ministru," u l-Ministru jwieġeb, "Grazzi Ġaħan." Dawn il-billboards intlemħu fi Triq tal-Barrani fiż-Żejtun u qrib Bieb il-Bombi fil-Furjana. Il-protesta ta' Repubblika lbieraħ Repubblika trid lill-PM ikeċċi lil Zammit Lewis L-Oppożizzjoni ressqet ukoll mozzjoni ta' sfiduċja f'Zammit Lewis bħala Ministru, iżda din ġiet miċħuda mill-Ispeaker tal-Parlament Anġlu Farrugia. Dan wara li l-Gvern ma qabilx mat-talba tal-Oppożizzjoni. Aqra aktar L-Ispeaker jirrifjuta t-talba għall-mozzjoni ta' sfiduċja kontra Zammit Lewis Fil-konferenza tal-PN li saret ilbieraħ, intqal li t-tliet imħallfin li għamlu l-inkjesta pubblika għamluha ċara fir-rapport tagħhom li jeħtieġ li jsiru numru ta' bidliet fil-liġijiet Maltin biex tissaħħaħ il-ġlieda kontra l-kriminalità minn persuni f'kariga pubblika. Fost oħrajn it-tliet imħallfin jirrakkomandaw li jidħlu fis-seħħ numru ta' reati ġodda, li jinkludu r-reat ta' abbuż ta' uffiċċju, ir-reat ta' ostakolar tal-ġustizzja, ir-reat ta' "di associazione di stampo mafioso" li jirreferi għal reat separat kull meta persuni flimkien joħolqu u jissuġġettaw lil ħaddieħor għal intimidazzjoni u omertà biex ikunu jistgħu jiksbu vantaġġ inġust u illegali fuq ħaddieħor, u l-"Unexplained Wealth Orders." Dawn, spjega l-PN, huma għodda f'idejn l-Istat biex jirkupra assi li ma jkunux jaqblu mad-dħul ta' persuna, iġifieri meta persuna ma tkunx tista' turi minn fejn ġabet il-flus biex tgħix ħajja lussuża. X'ġie konkluż fl-inkjesta pubblika? Inkjesta pubblika: L-Istat responsabbli għall-assassinju ta' Daphne Illum nafu għaliex Zammit Lewis ma riedx li ssir inkjesta pubblika – Aquilina Intant, id-Deputat Karol Aquilina llum xerred filmat ta' diskors li għamel Zammit Lewis fil-Parlament f'Diċembru tal-2018, meta l-Oppożizzjoni ressqet mozzjoni biex issir inkjesta pubblika fuq l-assassinju. Zammit Lewis oġġezzjona għal din il-mozzjoni. Aquilina fakkar li dak iż-żmien, Edward Zammit Lewis kien diġà jaf "li l-ħabib tal-qalb tiegħu Yorgen Fenech huwa s-sid tal-kumpanija korrotta 17 Black. Edward Zammit Lewis tkellem u vvota kontra li ssir inkjesta pubblika." Skont Aquilina, illum nafu għalfejn. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_4_610a968fbb3d3_rand.td-a-rec-img{text-align:left}.td_uid_4_610a968fbb3d3_rand.td-a-rec-img img{margin:0 auto 0 0}